Document ID: 31978R3077

Uredba Komisije (EGS) št. 3077/78
z dne 21. decembra 1978
o enakovrednosti spričeval, ki spremljajo hmelj, uvožen iz držav nečlanic, s certifikati Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 1170/77 [2], in zlasti člena 5(2) Uredbe,
ker je v členu 5 Uredbe (EGS) št. 1696/71 opredeljeno, da je mogoče hmelj in hmeljne proizvode iz držav nečlanic uvoziti samo, če so njihovi standardi kakovosti vsaj enakovredni minimalnim omejitvam za trženje, sprejetim za hmelj ali hmeljne proizvode, pridelane v Skupnosti, ali njihove derivate; ker je seveda opredeljeno, da bodo ti proizvodi obravnavani, kot da so po standardu, navedenem zgoraj, če jih spremlja spričevalo, ki so ga izdali organi države porekla in je priznano kot enakovredno certifikatu, zahtevanem za trženje hmelja in hmeljnih proizvodov s poreklom iz Skupnosti;
ker so bile z Uredbo Komisije (EGS) št. 3076/78 o uvažanju hmelja iz držav nečlanic [3] sprejete določbe, s katerimi morajo biti navedena spričevala v skladu;
ker so se Združene države Amerike, Poljska, Bolgarija, Jugoslavija, Ljudska republika Kitajska, Češkoslovaška in Avstralija obvezale, da bodo izpolnjevale zahteve, predpisane za trženje hmelja in hmeljnih proizvodov, ter so določene agencije pooblastile za izdajo spričeval o enakovrednosti; ker bi bilo treba zato ta spričevala priznati kot enakovredna certifikatom Skupnosti in v njih zajete proizvode sprejeti v prost pretok;
ker so ukrepi, predvideni v tej uredbi, v skladu z mnenjem Upravljalnega odbora za hmelj,
SPREJELA NASLEDNJO UREDBO:
Člen 1
Spričevala, ki spremljajo hmelj in hmeljne proizvode, uvožene iz držav nečlanic, in so jih v skladu z določbami Uredbe (EGS) št. 3076/76 izdale agencije, navedene v Prilogi k tej uredbi, se priznajo kot enakovredna certifikatu, predpisanem v členu 2 Uredbe (EGS) št. 1696/71.
Člen 2
Ta uredba začne veljati 1. januarja 1979.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. decembra 1978

Labels: 7
3
17